  Виталий Пронин Ижкар 1957-тӥ арын18-тӥ инвожое тодосчилэн Е.Ф. Шумиловлэн 70 арес тырмемезлы сӥзьыса, Йӧскалык библиотекаын адӟытон усьтӥськоз, ивортэ aifudm.net.Евгений Фёдорович Шумилов — история наукаосъя доктор, искусствоведение тодосъя кандидат, Россия Федерациысь суредасьёслэн огазеяськонзылэн но архитекторъёслэн огазеяськонзылэн ёзчизы, Удмурт Элькунысь искусствоосъя дано ужась, Ижкарлэн дано гражданинэз, Удмуртилэн историезлы сӥзем книгаослэн но статьяослэн авторзы.Адӟытонлэн «С любовью к малой родине» люкетаз Евгений Шумиловлэн Удмуртилэн историезъя, архитектураезъя но шаерысь православилэн азинскемезлы сӥземужъёсыз возьматэмын. «Простой почетный гражданин» люкет шаертодосчилэн улэмезлы но ужамезлы сӥзем статьяосын тодматоз.Адӟыон усьтӥськоз 16.00 часын, Удмурт урамысь 264-тӥ юртын, Йӧскалык библиотекаысь шаертодонъя но фин-угор литературая ёзэтаз. Теги: ЕвгенийШумилов  